recursal/SuperWikiNEXT-32B huggingface dataset:
**Deutsche Akademie für Sprache und Dichtung** (på norsk «Det tyske akademi for språk og litteratur») er en forening for forfattere og akademikere. 

Foreningen har som formål å fremme tysk språk og litteratur i Tyskland og verden forøvrig. Det gjelder i både kunst og vitenskap, og i offentlig så vel som privat bruk. Foreningen tar sikte på å skape et forum for fri og åpen diskusjon mellom forfattere, kritikere, oversettere og vitenskapsfolk.

Akademiet ble grunnlagt i Paulskirken i Frankfurt 28. august 1949, på 200-årsdagen for Johann Wolfgang von Goethes fødsel. Ved opprettelsen i 1949 var formålet blant annet å etablere en uavhengig organisasjon på forbundsplan som kunne representere interessene til tysk språk og litteratur i inn- og utland. 

Akademiet følger utviklingen av det tyske språk og deltok i diskusjonen omkring den tyske språkreformen i 2003. En oppgave har også vært å bringe frem i lyset den del av den tyske litteratur som ble undertrykt under nasjonalsosialismen.

Organisasjon
------------

Akademiet finansieres i det vesentlige med offentlige midler. Det velger selv sine medlemmer som blant annet omfatter lyrikere, dramatikere, skjønnlitterære forfattere, essayister, oversettere, historikere,filosofer og andre vitenskapsfolk som publiserer sine skrifter på tysk. Medlemstallet er begrenset til 200.

Foreningen har kontorer i Glückert-Haus, som er en del av Mathildenhöhe Darmstadt.

### Norske medlemmer

Max Tau var medlem fra 1944. Erik Fosnes-Hansen ble medlem i 2023.

Priser
------

Akademiet deler årlig ut fem priser. Under vårmøtet utdeles Johan Heinrich Voss-prisen for beste oversettelse og Friedrich Gondolf-prisen for beste formidling av tysk kultur utenfor Tyskland.

Under høstmøtet deles ut Georg Büchner-prisen som er en skjønnlitterær forfatterpris. Under det samme møtet utdeles Johann Heinrich Merck-prisen for litterær kritikk og essay og Sigmund Freud-prisen for vitenskapelig prosa.

Referanser
----------

1. ↑   www.literaturkonferenz.de, besøkt 5. april 2019[Hentet fra Wikidata]
2. ↑   www.aski.org, besøkt 20. mai 2019[Hentet fra Wikidata]
3. 1 2 3 4  «Deutsche Akademie für Sprache und Dichtung». *www.deutscheakademie.de*. Besøkt 5. juli 2023.
4. ↑  Akademiets offisielle hjemmeside Besøkt 28. oktober 2012

Eksterne lenker
---------------

* Artikkel i DeutschlandRadio på 55-årsdagen Besøkt 28. oktober 2012

Portaler: Tyskland | Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |
**Det lille kruttårn**, også kalt **Det nye kruttårn** på Fredriksten festning i Halden er en bygning opprinnelig oppført i 1687. Bygningen ble som resten av festningen administrativt fredet i 1928.

Beskrivelse
-----------

Det lille kruttårn fra Dronningens bastion, i forgrunnen Vestre kurtine med Vestre kurtineport og Prins Georgs halvbastion
Det lille kruttårn ligger mellom Prins Georgs halvbastion og Kongens bastion nær det sørvestre hjøret i den indre festning, Citadellet. Arbeidet med tårnet ble påbegynt i 1687, da den kongelige murmester Johan Olsen fikk 443 riksdaler for arbeid han gjorde med bygningen. Kruttårnet er bygd med tykke bruddsteinsmurer med hvelving av teglstein. I 1691 var det en brann i Prins Georgs bastion og i den forbindelse brant også taket på kruttårnet og måtte gjenoppbygges. Tårnet var plaget med fuktighet, men utbedringer ble gjort i 1758 da vollmurens krone ble gitt fall utover i tillegg til at taket ble noe endret. I 1801 kom det et hvelvet tilbygg foran inngangen hvor årstallet 1801 og kong Christians VIIs monogram ble montert over døren. Skurtaket er tekket med rød enkeltkrum teglstein.

Bruk
----

Kruttårnets inngangsparti med årstallet (for den lille hvelvingen) 1801 og Christian VIIs monogram
Bygningen var i bruk som lager for krutt fram til det i 1896 ble rapportert brukt av Ingeniørdetasjementet Kruttårnet er ikke lenger i bruk.

Referanser
----------

1. ↑  Verneplan 2006, s. 169
2. ↑  Verneplan 2006, s. 169
3. ↑  Verneplan 2006, s. 169

Litteratur
----------

* Neubert, Poul J. og Egede-Nissen, Hans (2006). *Verneplan Fredriksten Festning* **(Norsk (bokmål))**. Oslo: Forsvarsbygg, Nasjonale Festningsverk. ISBN 82-7972-030-08 Sjekk `|isbn=`-verdien: length (hjelp). CS1-vedlikehold: Flere navn: forfatterliste (link)
* Widerberg/Kavli (1963). «Byen og dens hus». I Riksantikvaren. *Halden : Festningen og byen* **(Norsk (bokmål))**. Oslo: H. Aschehoug & Co.

Eksterne lenker
---------------

«Fredriksten festning». *Kulturminnesøk*. Riksantikvaren – Direktoratet for kulturminneforvaltning.
Portal: Alternativ behandling

**Theta-healing** er en alternativ behandlingsform som er utviklet av amerikanske Vianna Stibal.

Teoriene bak Theta-healing har sin rot i vitenskap om hjernebølger, der nervecellene i hjernen kommuniserer via elektriske signaler i bestemte frekvensmønstre. Det er imidlertid ikke vitenskapelig belegg i den videre hypotesen om at man kan helbrede alvorlige sykdommer bare ved å stimulere hjernen til et bestemt bevissthetsnivå der den kommuniserer i frekvensområdet theta. Vianna Stibal påstår selv at hun gjennom denne formen for healing kurerte sin egen kreftsykdom i løpet av sekunder. Utøvere av theta-healing har blitt møtt med skarp kritikk for sine udokumenterte påstander om å kunne helbrede alvorlige sykdommer.

Stibal tilbyr opplæring i theta-healing ved *ThetaHealing Institute of Knowledge* i Montana. I Norge har Theta-healing blitt innført som en del av den alternative behandlingsformen referansepunktterapi.

I 2001 saksøkte Vianna Stibal sin ektemann for å ha påført henne varige fysiske og psykiske mén etter at paret var innblandet i en trafikkulykke.

Referanser
----------

1. ↑  Theta Healing Regresjonsterapi Bergen
2. ↑  The faith healers who claim they can cure cancer BBC
3. ↑  Vienna Stibal vs Guy Stibal Arkivert 16. april 2017 hos Wayback Machine. McBride & Roberts Attorneys
Lilian Bye, skolens første rektor Foto: Schrøder 
**Sosialhøgskolen i Trondheim** var en høgskole for sosionomutdanning, etablert i Trondheim i januar 1962 som Sosialskolen i Trondheim. Skolen begynte undervisning i september 1962. Første kull hadde 25 studenter, og det krevdes bestått opptaksprøve for opptak ved skolen. De første årene varte utdannelsen i to og et halvt år, og det var fokus på praktisk øvelse for studentene.

Skolen fikk høgskolestatus i 1968, og hadde lokaler i Lade gård. I 1989 startet man barnevernspedagogisk utdanning ved skolen. Den fikk da to linjer: sosiallinjen og barnevernslinjen.

I 1994 ble skolen fusjonert inn i Høgskolen i Sør-Trøndelag (HiST), og da HiST gikk inn i Norges teknisk-naturvitenskapelige universitet (NTNU) fra 1. januar 2016, ble fagene videreført i Fakultet for helse- og sosialvitenskap.

Skolens første rektor var Lilian Bye, som besatt stillingen fra 1962 til og med 1973.

Referanser
----------

1. ↑  Viken, Lisbeth (2000). *Sosialhøgskolen, Trondheim 1962-1994*. Trondheim: Tapir akademisk forl. ISBN 8251915902.
2. ↑  «Sosialskolen i Trondheim». *Arbeiderbladet*. 27.01.1962.
3. ↑  «Ny socialskole åpner i Trondheim». *Nordisk tidende*. 31.05.1962.
4. 1 2  Bratberg, Terje (1996). *Trondheim byleksikon*. Oslo: Kunnskapsforlaget. s. 482. ISBN 978-82-573-0642-7.
5. ↑  Skedsmo, Hanne (2005). *Lilian Bye: en pioner i sosialt arbeid*.

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen
 |
**Farnborough** er en by i nordøstre Hampshire, England, beliggende i distriktet Rushmoor hvor den er administrasjonsby. Byen ligger ca 50 km sørvest for London, og danner er felles byområde med Aldershot.

Byen er sannsynligvis mest kjent for sin historie innen luftfart – Farnborough Airshow, Farnborough Aerodrome, Royal Aircraft Establishment, og Air Accidents Investigation Branch. Dette har også ledet til en del forsvarsindustri her, blant annet hovedkontoret til BAE Systems (og deres forgjenger British Aerospace), samt QinetiQ.

Etymologi
---------

Farnborough er nevnt i *Domesday Book* som ble sammenstilt i 1086. Opprinnelsen til navnet er angelsaksisk, *Ferneberga*, og første ledd *fern*, «bregner», + *berga*, «ås, høyde», det vil si «åsen med bregner». Siste ledd ble siden byttet ut med *borough*, som har betydningen «bosetning innenfor festningsverk», jf. borg.

Sport
-----

Fotballklubben, Farnborough FC (tidligere kjent som Farnborough Town FC fram til 2007), spiller i National League South.

Referanser
----------

1. ↑   «fern (n.)», *Online Etymology Dictionary*
2. ↑   «borough (n.)», *Online Etymology Dictionary*
3. ↑   «Farnborough Football Club». *Farnboroughfc.co.uk*. Arkivert fra originalen den 22. august 2011.

Eksterne lenker
---------------

(en) Farnborough, Hampshire – kategori av bilder, video eller lyd på Commons


* Rushmoor Borough Council

|  |  |
| --- | --- |
| Oppslagsverk/autoritetsdata | Store norske leksikon **·** Vision of Britain **·** Brockhaus Enzyklopädie **·** VIAF **·** LCCN **·** GeoNames **·** BBC Things **·** MusicBrainz
 |
P. I. Langlos Fabrikker på Stranda, fotografert i 1952. Bildet ble opprinnelig publisert i Billedbladet NÅ, og tilhører i dag Riksarkivets bildearkiv.
P. I. Langlos Fabrikker fotografert for Billedbladet NÅ i 1952.
P. I. Langlos Fabrikker i 1952: med møbler som dette fikk fabrikken stort gjennomslag i den norske befolkningen. Dette var arven som Inge Langlo fikk ansvaret for å videreføre.
**Inge Hermann Langlo** (født 26. mai 1933, død 21. juni 2021) var en norsk næringslivsleder som hadde sitt virke i den norske møbelbransjen.

Utdannelse og yrkesliv
----------------------

Langlo ble i 1957 uteksaminert som siviløkonom fra Norges Handelshøyskole. Allerede under utdannelsen var han opptatt av vilkårene for næringsutvikling og etablering av bedrifter, særlig utenfor byene, og laget en utredning om sin hjembygd Stranda på Sunnmøre. I 1957 begynte Langlo i familiebedriften P.I. Langlos Fabrikker, der han var salgssjef til 1970, da han ble medeier i Møre Lenestolfabrikk. Langlo ble senere direktør for møbelprodusenten Møremøbler. Langlo var aktiv innen møbelindustriens utvikling, herunder satsing på design, og for å fremme eksport av møbler. En periode var han også formann i Møbelprodusentenes Landsforening.

Utmerkelser og hedersbevisninger
--------------------------------

* 2010: ridder av 1. klasse av St. Olavs Orden for samfunnsnyttig tjeneste.
* 2000: Norsk Forms hederspris
* 2000: tilegnet festskriftet *Et Liv i form. Hedersskrift for Inge Langlo*, redigert av Eldar Høidal og utgitt av Norsk Møbelfaglig Senter

Referanser
----------

1. 1 2   www.aftenposten.no[Hentet fra Wikidata]
2. ↑   www.smp.no[Hentet fra Wikidata]
3. ↑  «Han markerte seg sterkt for verdien av god design». *www.aftenposten.no*. 20. juli 2021. Besøkt 11. september 2021. «Av Helge Søvik. Inge Langlo vart fødd på Stranda på Sunnmøre 26. mai 1933. Han døydde 21. juni, 88 år gammal.»
4. ↑  «De nye siviløkonomer», *Aftenposten*, 18. juni 1957, s. 8.
5. ↑  (no) *Stranda - Fra jordbruksbygd til bygdeby : en analyse av de faktorer som kan ha ført til utviklingen*, BIBSYS, samt Asbjørn Gjærde: *Stranda. Industri og samfunn*, Ålesund: Stranda Sogelag, 1990, s. 125f.
6. ↑  *Stranda. Industri og samfunn*, s. 108.
7. ↑  *Stranda. Industri og samfunn*, s. 218–219.
8. ↑  «Priset i rett tid», *Dagens Næringsliv*, 11. januar 2001, s. 46.
9. ↑  «Utnevnelser til St. Olavs Orden», kongehuset.no, 8. desember 2010.
10. ↑  *Aftenposten* (morgen), 11. januar 2001, seksjon kultur, s. 26.
Korintisk aryballos med krigermotiv, ca. 580–560 f.Kr. 13,5 cm høy, diameter 13,5 cm, Louvre Élé 357
**Aryballos** (gresk ἀρύβαλλος) er en gresk vasetype. Den er en rund – varierende fra helt sfærisk til konisk – flaske med smal hals kronet med en flat munn. Fra halsen til nakken går et vertikalt håndtak. Avbildninger på vasemalerier viser at det var vanlig å feste en rem i håndtaket slik at den kunne henge fra håndleddet eller fra en krok på veggen; *aryballoi* har normalt avrundet bunn slik at de vanskelig kan stå.

Formen var opprinnelig inspirert av den tidlige typen oinokhoe fra geometrisk tid. Innen den protokorintiske stil hadde oppstått hadde den fått sin vanligste form, etter å ha gått fra sfærisk til konisk form og så tilbake til sfærisk igjen. Det finnes noen variasjoner senere, som *aryballoi* med klokkeformet munn, to håndtak eller flat bunn.

Aryballoi ble brukt til olje, som man brukte til å rengjøre seg. Formen er spesielt knyttet til atleter, som etter trening eller konkurranser på støvete arenaer smurte seg inn med olje som de så skrapte av slik at skitten fulgte med.

Referanser
----------

1. ↑  Broby-Johansen, R. ([1965] 1977): *Kunstordbog*, København: Thaning og Appel, s. 15. Sitat: «Aryballos (gr.) salvekrukke, næsten kugleformet.»

Eksterne lenker
---------------

* (en) Aryballoi – kategori av bilder, video eller lyd på Commons Rediger på Wikidata

| * v
* d
* r
Greske vasetyper |
| --- |
| Alabastron **·** Amfora **·** Aryballos **·** Dinos **·** Hydria **·** Kantharos **·** Khous **·** Kotyle **·** Kratér **·** Kyathos **·** Kylix **·** Lagynos **·** Lebes **·** Lekanis **·** Lekyth **·** Mastos **·** Oinokhoe **·** Olpe **·** Pelike **·** Pithos **·** Psykter **·** Pyxis **·** Rhyton **·** Skyfos **·** Stamnos |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** LCCN
 |
Jomfruen av Guadalupe i reproduksjon
**Guadalupe** er et pilegrimsmål i den nordlige enden av Mexico by. Stedet ligger på Tepeyac-høyden, som var et hellig sted for de gamle aztekerne, hvor morsgudinnen i deres religion ble dyrket.

Et pilegrimsmål
---------------

I 1531, få år etter den spanske erobringen av Mexico, viste jomfru Maria seg flere ganger for en aztekisk mann, Juan Diego Cuauhtlatoatzin. Siste gang etterlot hun avtrykket av seg selv på kappa hans. Denne kappa viser et bilde av en mørkhudet jomfru Maria og er nå det viktigste målet for katolske pilegrimer i Amerika. 

Statue av San Juan Diego i kirken San Juan Bautista, Coyoacán
Jomfruen av Guadalupe, La Reina de México (Mexicos dronning) feires hver 12. desember, noe som er en uoffisiell festdag i hele Mexico. Bildet av Jomfruen av Guadalupe er over alt i Mexico, inne i busser og taxier, på restauranter og tatovert på armen til tøffe mannfolk. 

Juan Diego ble kanonisert som helgen av pave Johannes Paul II i 2002, og var da den første helgenen fra Amerikas urfolk.

Kappa
-----

Kappa er nå et av den katolske verdens viktigste relikvier. Den er vevet av kaktusfibrer fra området, og et slikt materiale er svært forgjengelig og skulle normalt vart i få år. Når kappa nå er like fin etter snart 500 år, ses naturligvis dette som et mirakel. Videre er det stjerner på Jomfruens kappe. Disse stjernene viser det nøyaktige stjernebildet den natta miraklet skjedde. I pupillene gjengis angivelig et fotografisk bilde av hendelsen. På kjolen hennes gjengis ordet «fjell» flere ganger med aztekiske skrifttegn. Fjellene er angivelig plassert som på et kart over Mexico

Utvendig bilde av den nåværende basilikaen

Basilikaene
-----------

Den opprinnelige basilikaen ble påbegynt umiddelbart etter Juan Diegos syn. Her ble kappen oppbevart fram til 1974. Denne bygningen har sunket ned i grunnen, slik mange bygg gjør i Mexico by på grunn av senkingen av grunnvannet. Etter mange års stenginging på grunn av restaureringsarbeider er nå kirken igjen åpnet for publikum.

Den gamle Basílica de Nuestra Señora de Guadalupe).
Pilegrimenes mål er likevel den enorme basilikaen fra 1974, bygd av den meksikanske arkitekten Pedro Ramírez Vásquez. Her henger kappen høyt på veggen, og rullefortau gjør at pilegrimene får passere uten for store kødannelser. Inne i den tilnærmet sirkulære kirken er det sitteplass til 10 000 mennesker.

Eksterne lenker
---------------

* Offisielt nettsted Rediger på Wikidata

* (en) Nueva Basílica de Nuestra Señora de Guadalupe – kategori av bilder, video eller lyd på Commons Rediger på Wikidata

* (en) Santuario de Nuestra Señora de Guadalupe – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Mojkovac** (serbisk: Мојковац) er en by og kommune i det nordøstre Montenegro, 80 km sørvest for Bijelo Polje. Byen har 4 120 innbyggere (2003), mens kommunen har en befolkning på 10 066. Folketallet har falt siden 1990. Av befolkningen er 55 % montenegrinere, 41 % er serbere og 0,3 % er muslimer.[]

Navnet kommer av serbisk *moj kovani novac*, på norsk: *Min smidde daler*, og henviser til 1100-tallet i serbisk historie da det ble smidd og preget mynt i Mojkovac.

Det er femten autonome landsbyer i kommunen: Lepenac, Zari, Mojkovac-Stadt, Podbisce, Polja, Bistrica, Bjelojevici, Bojna njiva, Brskovo, Gojakovici, Dobrilovina, Proscenje, Stefanovac, Ulosevina, og Stitarica.

Mojkovac ligger ved elven Tara der denne svinger vestover. Øst for byen starter Biogradska Gora nasjonalpark, og vest for byen lengre nede i Taradalen starter Durmitor nasjonalpark. Noen kilometer nedenfor byen går elven inn i Tarakløften, som er nest størst i verden etter Grand Canyon i USA.

Byen kjennes allerede fra midten av 1200-tallet under den serbiske staten Raška. I slaget ved Mojkovac i 1916 beseiret Montenegro de tallemssig overlegne østerrikske styrkene i den første verdenskrig. Klosteret Sveti Gjorge (St. Georg) fra 1592 er det viktigste historiske minnesmerket og turistmål.

Byen ligger på jernbanen mellom Beograd og Bar, og på hovedveien (E-65, E-80) mellom Podgorica og Serbia. Det er 90 km til Podgorica og 380 km til Beograd.

Håndballklubben *RK Brskovo Mojkovac* spiller i montenegrinsk eliteserie.

Eksterne lenker
---------------

* Offisielt nettsted Rediger på Wikidata

* (en) Mojkovac – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** NKC **·** GeoNames
 |
**Inge Ludvigsen** (født 10. mars 1965) er en norsk tidligere fotballspiller.

Inge er bror av mer kjente Per-Ove Ludvigsen og Ståle Ludvigsen som idag inngår i trenerteamet til Fyllingen.

Med unntak av et kort opphold i Start spilte han i Fyllingen frem til 1994 da han gikk til Brann. Han etablerte seg raskt også på Brann som en kvalitetsspiller i forsvaret. I 1995 havnet han imidlertid ute i kulden etter å ha opponert mot trener Hallvar Thoresen sammen med Frank Strandli og Trond Egil Soltvedt. Degraderingen til rekruttlaget var straffen. Den nye treneren Kjell Tennfjord fikk imidlertid bragt Ludvigsen og Strandli tilbake på A-laget igjen og klarte å få til en forsoning mellom styret og de to. Ludvigsen gjorde en sterk høstsesong for Brann-laget, men 95-sesongen ble likevel den siste han hadde som aktiv spiller i Brann. Hele 1996-sesongen var han borte grunnet skader, og han valgte etter det å legge opp.

Etter å ha lagt opp som spiller gikk Inge Ludvigsen i 2003 inn som trener for Fyllingen. I 2005 trakk han seg imidlertid midt i sesongen etter skuffende resultater i sesonginnledningen.

Referanser
----------

1. ↑   transfermarkt.com, Transfermarkt spiller-ID 311363, besøkt 9. oktober 2017[Hentet fra Wikidata]
2. ↑  Slik var Tennfjords fire år med intriger Aftenposten

Eksterne lenker
---------------

* (en) Inge Ludvigsen – Transfermarkt Rediger på Wikidata

* (en) Inge Ludvigsen – WorldFootball.net Rediger på Wikidata
***Dette skal du svi for*** (britisk tittel: *I'll Get You for This* – amerikansk tittel: *Lucky Nick Cain*) er et britisk-amerikansk krimdrama fra 1951 regissert av Joseph M. Newman.

Manuset ble skrevet av George Callahan og William Rose. Det var basert på James Hadley Chases roman *I'll Get You for This*, som ble utgitt i 1947. I rollene ses blant annet George Raft, Coleen Gray og Enzo Staiola. Sistnevnte ble i flere anmeldelser rost for sitt skuespilleri. Staioli, som var den unge stjernen i den italienske filmen *Sykkeltyvene* fra 1948, spiller Toni i denne filmen.

Handling
--------

Den amerikanske gambleren Nick Cain ankommer San Paola ved kysten av Middelhavet, og blir snart venn med en foreldreløs italiensk gutt - som heter Toni - som forsøker å tjene penger på å pusse sko. Men Nick blir forvirret over mottakelsen og velkomsten han får fra ledelsen ved et kasino, frem til han oppdager at han har blitt anklaget for å ha myrdet en amerikansk finansagent. Nick stikker deretter av sammen med Kay Wonderly, og de reiser til en øde landsby hvor han forlater Kay for å gjemme seg på egen hånd.

Nick får deretter hjelp fra en mystisk karakter ved navn Massine, som han mistenker for å ønske belønningen som ble tilbudt til de som klarer å arrestere Nick. Men Nick oppdager snart at mennene som var ansvarlige for agentens død, faktisk er medlemmer av en internasjonal gruppe som forfalsker penger. Kjeltringene bruker også det samme kasinoet som Nick hadde besøkt tidligere, for å sende ut de falske pengene.

Innspillingsfakta
-----------------

Innspillingen tok til i slutten av april 1950.

Rolleliste
----------

* George Raft - Nick Cain
* Coleen Gray - Kay Wonderly
* Enzo Staiola - Toni
* Charles Goldner - Massine
* Walter Rilla - [Eric] Mueller
* Martin Benson - [Francisco] Sperazza
* Peter Illing - [Armando] Ceralde
* Hugh French - [Miles] Travers
* Peter Bull - Hans
* Elwyn Brook-Jones - The Fence
* Greta Gynt - Claudette Ambling

Referanser
----------

1. 1 2  «Lucky Nick Cain». *AFI Catalog of Feature Films*. American Film Institute. Besøkt 9. desember 2017.

Eksterne lenker
---------------

* (en) *Dette skal du svi for* på Internet Movie Database Rediger på Wikidata

* (no) *Dette skal du svi for* hos Filmfront Rediger på Wikidata

* (en) *Dette skal du svi for* på AllMovie Rediger på Wikidata

* (nl) *Dette skal du svi for* på MovieMeter Rediger på Wikidata

* (en) *Dette skal du svi for* på Turner Classic Movies Rediger på Wikidata

* (en) *Dette skal du svi for* på American Film Institute Rediger på Wikidata

* (en) *Dette skal du svi for* på Rotten Tomatoes Rediger på Wikidata
***Farmer Boy*** er en barnebok som er skrevet av Laura Ingalls Wilder. Boka ble publisert i 1933, og selv om det er den andre boka av i alt 9 bøker i *Little House*-bokserien, leses denne som regel som den tredje boka. Farmer Boy er ikke oversatt til norsk.

Boka er basert på ektemannen Almanzo Wilders barndom, i nærheten av Malone, New York. Gården han vokste opp i lå nærmere byen Burke, selv om det er Malone som nevnes. Boka begynner en morgen, like før Almanzos 9. fødselsdag. Noen eldre gutter som går på den samme skolen planlegger å gjøre livet surt for læreren. Almanzos far får vite om det, og da læreren kommer på besøk, får læreren et verktøy han kan bruke for å forsvare seg mot bråkmakerne. Som en følge av dette, mislykkes bråkmakerne og de jages til slutt på dør.

Handling
--------

Almanzo viser at han er en gutt som jobber hardt for å vise både foreldrene og søsknene at han, på tross av at han er liten av vekst og ung av alder, er i stand til å ha større ansvar i og rundt gården. Han er veldig glad i hester, og jobber mye i låvene som er satt opp i gården. Han bruker mye tid på å lære både hester og okser som "Ptro" ("Whoa!") og hoppla ("giddap"), i tillegg til kommandoer som får dyrene til å gå til høyre og venstre. Almanzos virkelig store barndomsdrøm er at faren hans en vakker dag vi stole nok på ham til at han gir Almanzo en egen hest.
Boka avsluttes med at Almanzos drøm går i oppfyllelse: En dag da Almanzo og faren drar til byen, møter de på en hjulmaker som heter Mr. Paddoc. Han bestemmer seg for å spørre Almanzo om han vil bli en lærling i hjulmakeryrket. Siden Almanzos bror Royal allerede har sagt han vil jobbe som en butikkinnehaver, håper Almanzos foreldre at han skal bli en bonde. Vel hjemme spør faren om han vil godta hjulmakerens tilbud. Overraskelsen er stor for både faren og hjulmakeren når Almanzo svarer med å spørre om han kan få et hingstføll isteden. Faren sier at hvis det er dét han ville, skulle han få hesten Starlight.

| * v
* d
* r
Laura Ingalls Wilder (1867–1957) og de selvbiografiske Huset på prærien-bøkene |
| --- |
| Bøker | Det vesle huset i den store skogen **·** Farmer boy **·** Det vesle huset på prærien **·** Det vesle huset i haugen **·** Det vesle huset langt mot vest **·** Det vesle huset og den lange vinteren **·** Little Town on the Prairie **·** These Happy Golden Years **·** The First Four Years |
| TV | Huset på prærien (1974-1983) **·** Det vesle huset på prærien (2005) |
| Familien: far Charles, mor Caroline og søsknene Mary, Carrie, Grace |


|  |  |
| --- | --- |
| Oppslagsverk/autoritetsdata | OCLC
 |
**Kontrollansvar** er i norsk rett navnet på det ansvaret en selger har ved forsinket levering (kjøpsloven § 27) og mangelfull levering (kjøpsloven § 40). Det kalles også hindringsansvar. Det innebærer at selgeren blir erstatningsansvarlig uten at det er nødvendig å påvise skyld slik at det er et objektivt ansvar. Men selgeren går fri dersom misligholdet skyldes (1) en hindring (2) som ligger utenfor hans kontroll og (3) som han ikke kunne forutse på avtaletiden og (4) som han heller ikke kunne overvinne eller unngå følgene av. Et typisk eksempel vil være at man har solgt en bil som skal leveres om en uke, og bilen brenner opp dagen etter uten at selgeren kan lastes for det. Ansvaret omfatter noe færre tapsposter enn skyldansvaret, såkalt indirekte tap hos kjøperen er selgeren ikke ansvarlig for. 

Kontrollansvarsregelen erstattet det som tidligere ble kalt *objektivt ansvar med force majeure-unntak* (kjøpsloven av 1907 § 24), og lignende regler er etterhvert innført i en rekke andre kontraktsrettslige lover, blant annet husleieloven og avhendingsloven som gjelder salg av fast eiendom

Litteratur
----------

* Anders B. Mikelsen, *Hindringsfritak*, Oslo 2011, ISBN 978-82-05-41527-0
**Detroits motormesse**, eller **North American International Auto Show** (**NAIAS**) er en årlig bilutstilling i Detroit, Michigan ved Cobo Center, vanligvis i januar. Den er blant de største i sitt slag i USA..

Historie
--------

I 1899 hjalp William E. Metzger til med å organise *Detroit Auto Show* som da var det andre av sitt slag. Året etter hjalp han med å organisere et lignende arrangement *New York Auto Show* i New Yorks Madison Square Garden.

En bilmesse ble arrangert i Detroit i 1907 og siden har det blitt arrangert årlige messer, unntatt 1941–1953. I løpet av de første ti-år ble det bare fokusert på lokale bilprodusenter. I 1957 ble internasjonale bilfabrikker presentert for første gang 

* 2007 North American International Auto Show2007 North American International Auto Show
* Volkswagens utstilling 2005. Volkswagens utstilling 2005.

1989
----

I 1989 ble Motormessen omdøpt til *North American International Auto Show* da de japanske luksusbiler; Lexus og Infiniti ble vist første gang.

Referanser
----------

1. ↑  «NAIAS Hosts Chinese Automakers Again in 2009 - Nov 11, 2008». Naias.mediaroom.com. Arkivert fra originalen 23. mars 2009. Besøkt 12. februar 2010.  «Arkivert kopi». Arkivert fra originalen 23. mars 2009. Besøkt 12. juni 2015.
2. ↑  Yanik, Anthony J. (2001). *The E-M-F Company: The Story of Automotive Pioneers Barney Everitt, William Metzger, and Walter Flanders*. Society of Automotive Engineers, SAE. ISBN 9780768007169.
3. ↑  «Wheels Up». *AAA Living*. 97 (1). januar 2015.
**Forthbank Stadium** er et fotballstadion i Stirling, Skottland. Det er hjemmebanen til fotballklubben Stirling Albion. Stadionet har en kapasitet på 3 808 tilskuere. Gressmattens størrelse er 101 ganger 68 meter.

For tiden bærer stadionet navnet Doubletree Dunblane Stadium, på grunn av sponsoren.

Historie
--------

### Bakgrunnen for byggingen av Forthbank

Forthbank ble bygget av bystyret i Stirling for å erstatte byens gamle fotballstadion, Annfield. Bystyret mente at Annfield var så forfallent at det ikke lot seg pusse opp, og besluttet å bygge Forthbank i utkanten av byen. Forthbank har vært hjemmebane for Stirling Albion siden 1993. Stadionet ble oppkalt etter det første fotballstadionet i Stirling, Forthbank Park.

### Konstruksjon og utvidelser

Forthbank ble tegnet i 1992, og på den tiden var det ment å være et stadion som bestod av bare sitteplasser, med planer om å utvide kapasiteten ved å bygge to ståtribuner bak hvert mål. Disse ståtribunene ble bygget på midten av 1990-tallet og har nå plass til 300 personer på hver av tribunene.

* The West Stand er stadionets hovedtribune og er der hjemmesupporterne holder til. Under hovedtribunen befinner det seg garderober, serveringslokaler og klubbkontorer.
* The East Stand er satt av til bortelagets supportere, og under tribunen finnes et rom for pressefolk, kontrollrom for politiet og varetektsarrest for mennesker som ikke skikker seg vel.
* Ståtribunen The South Terrace er satt av til hjemmelagets supportere.
* Ståtribunen The North Terrace er satt av til bortelagets supportere, om det skulle være behov for det.

### Aktuelle planer og utvikling

Bystyret i Stirling har startet med å utvikle områdene rundt Forthbank, og har finansiert nye idrettsbaner og et fritidssenter med klatrevegger og svømmebassenger. Bystyret har også fått bygget en ny skole rett ved stadionet, Saint Modans High School.

Referanser
----------

1. ↑  Stirling Albion's unofficial website

Eksterne lenker
---------------

* Stirling Albion F.C. Official Website

|  |  |
| --- | --- |
| Oppslagsverk/autoritetsdata | GeoNames
 |
**Norsk brannvernforening** (*Brannvernforeningen*) er en ideell stiftelse som arbeider for å forebygge personskade og hindre tap av liv og verdier i forbindelse med branner.

Norsk brannvernforening ble etablert i Oslo 7. november 1923 av forsikringsdirektør John Ødegaard, som et samarbeid mellom forsikringsnæringen og sentrale myndigheter. Brannvernforeningen var en medlemsforening fram til 2001, da den ble omgjort til en privat, selveid stiftelse. Brannvernforeningen driver i dag med landsomfattende kompetansehevende aktivitet som kurs og opplæring, sertifisering og salg av brannteknisk litteratur, lover og forskrifter. Stiftelsen utgir et eget fagtidsskrift som heter Brann & Sikkerhet. I tillegg driver Brannvernforeningen med et utstrakt informasjonsarbeid, og organiserer en rekke brannforebyggende informasjonsprosjekter og nasjonale holdningskampanjer, som Brannvernuka, Røykvarslerdagen, hytte- og studentkampanje og fyrverkerikampanje. Administrerende direktør er Rolf Søtorp. Stiftelsen holder til i Fredrik Selmers vei 2 på Helsfyr i Oslo.

Referanser
----------

1. ↑  Just, Carl (1948). *Til vern mot ilden : Norsk Brannvern Forening gjennom 25 år 1923-1948*. Oslo: [Foreningen>.
2. ↑  *Norsk Brannvern Forening gjennom 50 år 1923 - 1973*. [Oslo]: [Foreningen]. 1973.
3. ↑  Thoresen, Jan Erik (1998). *75 år i samfunnets tjeneste : Norsk brannvern forening 1923-1998*. [Oslo]: Foreningen.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Kontrasignatur** (latin *contra* («mot»), *signaire* («skrive»)) er i statsforfatningen (og folkeretten) en ministers medunderskrift på et dokument der statssjefen meddeler sin beslutning.

I Storbritannia utviklet det seg et system (utformet før 1814) der medunderskrift av en ansvarlig minister var nødvendig for at en beslutning av statssjefen (som personlig var uten ansvar) skulle bli gyldig. Systemet innebærer at ministeren ved å kontrasignere påtar seg ansvar for vedkommendes beslutning.

Den britiske ordningen har tjent som mønster i mange land, men den ble ikke fulgt i den svenske regjeringsform av 1809 og heller ikke i den norske grunnlov av 1814, som på dette punkt er utformet etter mønster fra Sverige. Grunnloven inneholdt visstnok bestemmelse om kontrasignatur av kongens beslutninger, men dette må antas å ha vært slik å forstå at statsministeren pliktet å kontrasignere selv om han (og statsrådet) var uenig i beslutningen, men at han var ansvarsfri hvis han til protokolls hadde protestert mot beslutningen.

Eksterne lenker
---------------

* Søk etter *Kontrasignatur* i Bokmålsordboka og Nynorskordboka eller i Det Norske Akademis ordbok

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
***In the Heights*** er en musikal med konsept, musikk og tekster av Lin-Manuel Miranda og en bok av Quiara Alegría Hudes. Historien er satt i løpet av tre dager, og involverer karakterer i det stort sett dominikanske og puertoricanske nabolaget Washington Heights i New York City.

Miranda skrev musikalen mens han studerte på Wesleyan og den åpnet på Broadway i mars 2008. Det ble nominert til tretten Tony Awards og vant fire, inkludert beste musikal. En filmatisering av musikalen ble utgitt i juni 2021. 

Musikalen handler om Usnavi de la Vega som eier en liten butikk i Washington Heights. Han driver butikken sammen med fetteren sin Sonny de la Vega. Usnavi er forelsket i Vanessa Morales og drømmer om å flytte tilbake til Den Dominikanske Republikk. Vanessa jobber som frisør, men ønsker å forlate strøket og flytte til sentrum. Benny er bestevennen til Usnavi og jobber i en taxisentral, han er forelsket i Nina som akkurat har kommet tilbake fra studier ved Stanford universitet. Abuela Claudia er en gammel dame som ikke har egne barn, men som fungerer som en bestemor for flere i nabolaget. Musikalen handler om alle karakterenes drømmer og lengsler.

Eksterne lenker
---------------

(en) *In the Heights* på Internet Broadway Database
Portal: Alternativ behandling

**Fortodol** er et kontroversielt kosttilskudd som kom på det norske markedet i 2004. Tilskuddet produseres i India av selskapet Dr. Donsbach.

Fortodol er et urtebasert kosttilskudd som markedsføres som et mildt smertestillende middel.

Norske og svenske myndigheter slo alarm i 2009 om at Fortodol inneholdt legemiddelet nimesulid, og at flere pasienter hadde pådratt seg livstruende leverskader etter langvarig bruk av kosttilskuddet. Nimesulid er forbudt å bruke som legemiddel i Norge, men er i deler av Europa godkjent for kortvarig bruk. Selskapet Bringwell som importerte kosttilskuddet til Norge stoppet salget av produktet 25. februar 2009, da mistankene om innhold av nimesulid ble kjent.

Opphavsmannen bak Fortodol, Kurt Donsbach er en anerkjent person i miljøer for alternativ medisin. Dette til tross for at han flere ganger er dømt for kvakksalveri og andre forhold relatert til uautorisert medisinsk behandling, deriblant smugling av ulovlige medisiner samt skatteunndragelse.

Referanser
----------

1. ↑  Fortodol inneholder ulovlig tilsatt legemiddel (nimesulid) Arkivert 3. september 2014 hos Wayback Machine.
2. ↑  Døde av kosttilskudd? Aftenposten
3. ↑  Kosttilskudd kan ligge bak dødsfall Arkivert 2013-01-06, hos Wayback Machine. Nettavisen
4. ↑  Advarer mot kosttilskuddet Fortodol[*død lenke*] Mattilsynet
5. ↑  Health Freedom Expo Comes to Long Beach Awareness Magazine
6. ↑  Bonita Man Pleads Guilty To Posing As Doctor Arkivert 26. januar 2012 hos Wayback Machine. News.com
7. ↑  Kurt Donsbach Convicted Again Arkivert 27. september 2011 hos Wayback Machine. Casewatch
8. ↑  The Shady Activities of Kurt Donsbach Quackwatch
***In the Latin Quarter*** er en amerikansk stumfilm fra 1915, regissert av Lionel Belmore.

Handling
--------

På et studio gitt av Jean Duval til ære for bruden hans, Marie, presenterer en av hans med-kunstnere, Andrew Lenique, henne en merkelig utskåret dolk - som hun tidligere hadde beundret. Lenique har malt et vakkert panel, til en konkurranse om 50 000 fransk franc. Duval har ikke klart å finne en tilfredsstillende modell til den samme konkurransen, og det blir generelt antatt at Lenique kommer til å vinne. Men ett par uker senere rømmer Manon, en vakker ung gate-sanger drevet av sult og grusomhet, fra sin brutale far. Snart blir hun oppdaget av Duval og Lenique, og Duval finner dermed sin ettertraktede modell.

Men Duval blir så oppslukt av jobben sin, at han forsømmer Marie. Manon og Lenique forelsker seg. Når Duvals bilde endelig blir fullført, innser en misunnelig Lenique at dette er et mye større kunstverk enn hans eget. Han bestemmer seg for å ødelegge maleriet. Marie får tilfeldigvis øye på Manon besvime av tretthet i Duvals armer, og hun misforstår situasjonen. Marie fordømmer ektemannen sin, og bestemmer seg i all hemmelighet for å ødelegge kunsten til sin antatte konkurrent, Manon. Hun forsøker å gjennomføre planen. Men hun klarer ikke å ødelegge den fantastiske skapelsen. Men hun hører skritt, slipper kniven og forsøker å gjemme seg. Lenique kommer inn, og plukker opp den samme kniven. Men når han er i ferd med å ødelegge bildet, kommer Manon inn i rommet. Hun hopper mellom ham og bildet, og mottar selv kniv-slaget. Men Lanique flykter når han oppdager hva han faktisk har gjort.

Rolleliste
----------

* Edith Storey som Marie Duval.
* Antonio Moreno som Andrew Lenique.
* S. Rankin Drew som Sean Duval.
* Constance Talmadge som Manon.
* William R. Dunn.

Referanser
----------

1. ↑  In the Latin Quarter

Eksterne lenker
---------------

* (en) *In the Latin Quarter* på Internet Movie Database Rediger på Wikidata

* (en) *In the Latin Quarter* på AllMovie Rediger på Wikidata
Arvikaverken
**Arvikaverken** er et tidligere svensk produsent av jordbruksredskaper.

Selskapet ble grunnlagt i 1885, da Per Andersson begynte å produsere ploger og hakkelsemaskiner i Arvika. I 1888 ble foretaket registrert under navnet **P. Andersson**. I 1889 ble driften utvidet ved at Johan Igels jernstøperi ble overtatt, og navnet ble endret til **P Andersson & Co Mekaniska Werkstad**. Foretaket vokste raskt, og i 1899 ble navnet endret på nytt, denne gangen til **AB Arvika Werkstäder**. I 1916 ble navnet endret til **AB Arvikaverken**.

I 1917 gikk Arvikaverken sammen med AB Johan Thermenius och Son i Hallsberg, og namnet ble endret til **AB Arvika-Verken**. Virksomheten satset nå på produksjon av landbruksmaskiner, og utviklet seg til en stor produsent av ploger, slåmaskiner og selvbindere. Plogene ble produsert i Arvika, mens slåmaskinene og selvbinderene ble produsert i Valla og Skurup. I 1946 gjenopptok foretaket produksjonen av skurtreskere, både slepetreskere og selvgående maskiner. Disse ble produserte i Hallsberg. I 1959 ble navnet endret til Arvika-Thermaenius AB.

I 1960 ble foretaket kjøpt opp av Bolinder-Munktell i Eskilstuna. Kjøpet kom ikke på grunn av dårlig økonomi, men mer på grunn av Bolinder Munktell sine framtidsplaner. Produksjonen av hjullastere og beltevognen BV202 ble lagt til Arvika. Arvikaverken er i dag en del av Volvo Construction Equipment.

Kilder
------

* Hedell, O. *Från Munktells till Valtra -- en 75-årig traktorepok*, LRF Media, 2000.
* *Arvikafabrikens historia*, Volvo Construction Equipment[*død lenke*]
**Arvinn E. Gadgil** (født 18. januar 1980) er en norsk politiker (SV). Han arbeidet fra april 2012 til regjeringsskiftet etter Stortingsvalget i 2013 som statssekretær for utviklingssaker i Utenriksdepartementet. Fra 2008-2009 var han politisk rådgiver i Miljøverndepartementet og Utenriksdepartementet, for miljø- og utviklingsminister Erik Solheim. Fra 2009-2012 hadde han jobben som politisk rådgiver i Utenriksdepartementet. 

Gadgil har studert økonomi ved University of Warwick i England og har en mastergrad i utviklingsstudier fra London School of Economics. Fra høsten 2006 var han aspirant i Utenrikstjenesten, høsten 2007 som personlig assistent for Kai Eide.

Referanser
----------

1. ↑  Pressemelding (16. oktober 2013). «Offisielt frå statsrådet 16. oktober 2013 kl. 10.00». *regjeringen.no*. Statsministerens kontor. Besøkt 17. oktober 2013.

Eksterne lenker
---------------

* (no) Arvinn Eikeland Gadgil hos Norsk senter for forskningsdata politikerarkiv (nedlagt) Rediger på Wikidata
* (no) Presentasjon på regjeringen.no
**Alaska in Winter** er et amerikansk elektronika-band bestående av frontperson Brandon Bethancourt, som droppet ut av kunstskolen i Albuquerque, New Mexcico og angivelig brukte et helt semester i et hytte midt ute i ingenmannsland i Alaska for å spille inn musikk på en laptop gjennom vinteren. Dette skulle senere bli kjent som Alaska in Winter.

Bethancourt dro senere tilbake til New Mexico og fant sammen med andre musikere som Zach Condon (Beirut), Heather Trost (A Hawk and a Hacksaw), Hari Ziznewski (Rap), Stefanie Lamm, Rosina Roibal, Hilary Bethancourt, og Naila Dixon som hjalp han med hans musikalske komponering. Noe av bandets berømthet skyldes Zach Condons opptreden på Alaska in Winters debutalbum *Dance Party in the Balkans*.

Bethancourt har senere bodd i Berlin *Tyskland*, hvor han spilte inn sitt andre album *Holiday* som ble lansert 17. november 2008 i Europa og 18. november i USA. Etter albumet *Holiday* ble sluppet flyttet Bethancourt til Santa Fe New Mexico, hvor han fortsatt bor.
Under hans uavhengige plateselskap AIWM, har Bethancourt sluppet ut sitt tredje og nyeste musikkalbum *Space Eagle* (the motion picture soundtrack) som ble sluppet den 16. februar 2010.

Diskografi
----------

* *Ivan Fyodorovich is Not a Real Person (selvutgitt)* (2005)
* *Dance Party in the Balkans (europeisk utgivelse)* (2007)
* *Dance Party in the Balkans (USA utgivelse)* (2008)
* *Close Your Eyes- We Are Blind 7" vinyl* (2008)
* *Remixes 12" vinyl* (2008)
* *Holiday* (2008)
* *Space Eagle (the motion picture soundtrack) (2010)*
* *Cabin Sessions – Revisited* (2010)

Eksterne lenker
---------------

* Official MySpace
* Review of *Dance Party in the Balkans* on Pitchfork Media
* Review of *Close Your Eyes – We Are Blind*
* Regular Beat Records (European label)
* Milan Records (US label)
* Interview with Brandon Bethancourt

|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz **·** Discogs **·** AllMusic
 |
Kjell Karlsens Norwegian Big Bands storbandversjon (1976) av Edvard Griegs "I dovregubbens hall", arrangert av Øivind Westby.

"In The Hall Of The Mountain King" med solist Frode Thingnæs på elektrisk trombone ble en superhit med en rekke 1. plasser på Norsktoppen. Innspillingene ble utgitt både på vinyl, LP/EP (1976) og CD (1991). LP-utgivelsen i 1976 hadde tittelen "Day In, Night Out".

Sporliste

* 1. In The Hall Of The Mountain King
* 2. Kid from Red Bank
* 3. Theme From The Mysterious Island
* 4. Dancing Queen
* 5. Baretta's Theme (Keep Your Eye On The Sparrow)
* 6. Got To Get You Into My Life
* 7. Sunny
* 8. Dolannes Melodie
* 9. Moonlight Serenade
* 10. Judy In Disguise (With Glasses)
* 11. Memories Of You
* 12. The Entertainer From "The Sting"
* 13. Baronessen Av Carini
* 14. Day In, Night Out
* 15. Nostalgia

Trompet: Christian Beck, Finn Eriksen, Atle Jonas Hammer, Geir Hauger, Fred Nøddelund

Klarinett: Erik Andresen, Johan Bergli

Saxofon: Bjørn Kruse, Erling Andersen, Kristian Bergheim, Rolf Nøddelund, Erik Andresen, Harald Bergersen, Johan Bergli, Knut Riisnæs.

Trombone: Frode Thingnæs, Arild Jensen, Kjell Haugen, Lyder Vengbo, Tore Nilsen, Øivind Westby

Fløyte: Harald Bergersen, Johan Bergli, Knut Riisnæs

Flügelhorn: Atle Jonas Hammer, Geir Hauger

Trommer: Svein Christiansen

Piano, keyboard: Henryk Lysiak, Iver Kleive

Gitar: Freddy Lindquist, Nipe Nyrén, Jan Erik Kongshaug

Bass: Bjørn Jacobsen

Perkusjon: Jon Christensen, Svein Erik Gaardvik, Svein Christiansen, Frode Thingnæs

Bakgrunnsvokal: Fia Quale, Wenche Hallan, WeBe Karlsen

Dirigent: Kjell Karlsen

Produsent: Ola Johansen

Lydtkniker og mixer: Jan Erik Kongshaug

Engineering, recording & remix: Jan Erik Kongshaug

Innspilt i september - oktober 1976 i Talent Studio, Oslo.

*Referanser*
------------

Rockipedia Arkivert 21. mars 2019 hos Wayback Machine.

Discogs

Discogs

Youtube

Spotify

iTunes

Skvis Arkivert 25. mars 2019 hos Wayback Machine.
Fundamentalpunktet for ED50 er Helmerturm i Potsdam.
**ED50** er et geodetisk datum. Navnet er en forkortelse for **European Datum 1950**. 

Det er et horisontalt datum som definer en ellipsoide. Punktene på jordoverflaten blir først overført til ellipsoiden, og deretter blir de overført til det todimensjonale kartplanet ved hjelp av en kartprojeksjon. Datumet bruker Hayford-ellipsoiden. Den har store halvakse 6 378 388,000 m og flattrykning 1 / 297. Fundamentalpunktet er Helmertturm i Potsdam, som i 1950 lå i Øst-Tyskland.

I årene etter andre verdenskrig var det et stort ønske hos geodeter om å knytte sammen grunnlagsnettene i ulike europeiske land. ED50 ble brukt i de fleste land i Vest-Europa unntatt Storbritannia, Irland, Sverige og Sveits. Fundamentalpunktet ble lagt i Øst-Tyskland fordi man håpet å få med landene i Østblokken, men det var mislykket. 

I Norge ble ED50 brukt i hovedkartserien Norge 1:50000 før EUREF89 overtok. På sjøkart ble ED50 brukt i perioden 1957–1992 og erstattet av WGS84.

Kilder
------

* «Referanserammer for Norge». Statens kartverk. 30. april 2015. Arkivert fra originalen 23. juli 2016. Besøkt 25. juli 2016.
* «4.1.2 Gradnett (horisontalt datum)». *Etterretninger for sjøfarende*. Statens kartverk. Arkivert fra originalen 9. august 2016. Besøkt 25. juli 2016.
**Riksbanner** er et kongelig verdighetstegn som er formet som en rikt utstyrt fane. Bruken av slike våpenbannere stammer fra de tysk-romerske keiserne i middelalderen.

Norske riksbannere
------------------

Det svenske og norske riksbanneret (med det svenske og det norske riksvåpenet eller kongevåpenet) i Stockholm 1844, i båreprosesjonen ved begravelse av Karl III Johan (Karl XIV Johan), konge i Sverige og Norge. Den norske fanen ble også brukt under kroningen av kongen i Nidarosdomen 1818. Foto: Utsnitt fra billedteppe oppbevart i Livrustkammaren 
I Norge oppbevares det to riksbannere blant de norske riksregaliene i Erkebispegården i Trondheim. Det eldste, som er fra Karl Johans kroning i Nidarosdomen i 1818, er en purpurfarget silkeduk med splitt, dekorert med riksvåpenet. Det andre, som er fra kroninga av Haakon 7 samme sted i 1906, er en kvadratisk, purpurfarget duk med gullfrynser, med kongevåpenet. Det siste banneret er sydd av tøystykket fra flagget som vaiet over Slottet da den nyutnevnte kong Haakon og dronning Maud holdt sitt inntog i Oslo høsten 1905.

Se også
-------

* Våpenbanner
* Kongeflagg, kongevåpen
* Riksregalier

Referanser
----------

1. 1 2 3 4 5 6  Oppslagsordet «riksbanner» i *Store norske leksikon* (fri gjenbruk av tekst)
Det rosa området til venstre viser området der AKT benyttes.
**Alaska Time** (**AKT**) er navnet på tidssonen hvis standardtid ligger 9 timer bak UTC, altså UTC-09.00. Klokketiden i denne tidssonen er basert på den 135. meridianen vest for Greenwich. Mer spesifikt viser *Alaska Standard Time* (AKST) til standardtid/vintertid (UTC-09.00), mens *Alaska Daylight Saving Time* (AKDT) viser til sommertid (UTC-08.00). 

Tidssonen er i bruk i nesten hele den amerikanske delstaten Alaska. 

Alaska Time ligger en time foran Hawaii–Aleutian Time og en time bak Pacific Time.

| Tidssoner i Nord-Amerika |
| --- |
| UTC-soner | UTC−10 | UTC−9 | UTC−8 | UTC−7 | UTC−6 | UTC−5 | UTC−4 | UTC−3.30 | UTC−3 | UTC−2.30 | UTC−2 |
| Navn | Hawaii–Aleutian Standard | Alaska Standard | Pacific Standard | Mountain Standard | Central Standard | Eastern Standard | Atlantic Standard | Newfoundland Standard | Saint Pierre and Miquelon Standard | Newfoundland Daylight | Saint Pierre and Miquelon Daylight |
| Hawaii–Aleutian Daylight | Alaska Daylight | Pacific Daylight | Mountain Daylightikke Arizona og Sonora | Central Daylight | Eastern Daylight | Atlantic Daylight |